**Kasutusteatise esitamine – üksikelamu ümberehitamisel ja/või laiendamisel kuni 33%.**

Dokumentide esitamise nõue kehtib, kui ehitusseadustiku kohaselt on koos ehitusteatisega või kasutusteatisega nõutav ehitusprojekti esitamine.

Lisainfo **ehitusseadustiku lisast 1**: [https://www.riigiteataja.ee/aktilisa/1301/2201/5011/Lisa\_1.pdf#](https://www.riigiteataja.ee/aktilisa/1301/2201/5011/Lisa_1.pdf)

ja **lisast 2**: [https://www.riigiteataja.ee/aktilisa/1301/2201/5011/Lisa\_2.pdf#](https://www.riigiteataja.ee/aktilisa/1301/2201/5011/Lisa_2.pdf))

**Kasutusteatise juurde lisatavad dokumendid (sõltuvalt ehitustööde iseloomust):**

1. Ehitusloa aluseks olnud ehitusprojekt;

2. Kui ehitamise käigus on tehtud muudatusi võrreldes algse ehitusprojektiga, siis esitada ka muudatusprojekt;

3. Oma reoveemahuti olemasolul reoveemahuti sertifikaat ja paigalduse akt/teostusjoonis;

4. Elektripaigaldise kasutuselevõtu eelse kontrolli akt – audit, kust nähtub, et paigaldis vastab nõuetele;

*Auditi tegija peab olema nõutava akrediteeringuga pädev isik;*

5. Gaasipaigaldise olemasolul gaasipaigaldise kasutuselevõtu eelse kontrolli akt – audit, millest nähtub, et paigaldis vastab nõuetele;

A*uditi tegija peab olema nõutava akrediteeringuga pädev isik*;

6. Ehitusjärgne mõõdistus: hoone nurgapunktide koordinaadid ja tehnovõrkude

teostusmõõdistus (-ed), sh maaküttekontuur;

7. Ehitamist kajastavad dokumendid (ehituspäevikud, kaetud tööde aktid, töökoosolekute protokollid, tehnoseadmete passid, seadistus- ja katseprotokollid jms);

*Kui ehitaja on omanik ise, siis ei ole ehituspäevikud ja koosolekute protokollid nõutavad, kaetud tööde aktid ja teostusjoonised peavad olema esitatud minimaalselt küttekollete, korstnate ja tuletõkketarindite kohta;*

8. Küttekollete olemasolul küttekollete ja korstnate teostusdokumentatsioon (kaetud tööde aktid, teostusjoonised, ehitusmaterjalide sertifikaadid)

*Kui need dokumendid puuduvad, siis saamaks ülevaadet sellise küttesüsteemi ohutusalasest olukorrast, tuleb koostada eksperthinnang. Eksperthinnangu eesmärgiks on selgitada välja küttesüsteemi seisukord ja sellest lähtuvalt anda hinnang, kas küttesüsteemi võib kasutada või on vajalik tarvidusele võtta meetmed olukorra parandamiseks.*

*Eksperthinnangu koostamise õigus on nõutavat kutsetunnistust omaval isikul.*

9. Korstnapühkija akt (kui küttekoldeid on juba mõnda aega kasutatud).